Композиторҙың ҡабатланмаҫ оҫталығы айырыуса вокаль музыкала асыҡ сағыла , уның үҙенсәлеге башҡорт , татар , украин һәм урыҫ мелосы элементтарын берләштереүҙә күренә : Х.Туфан һүҙҙәренә ( һуңыраҡ текст Ә.Ерикәй шиғырына алмаштырыла ) “ Аҡ ҡайын ” , Ҡ.Даян шиғырҙарына “ Матур Өфө ҡалаһы ” һәм “ Таң йыры ” , Р.Ниғмәти һүҙҙәренә “ Сәләм һүҙе ” һ.б. Башҡорт драма театрындағы Б.Бикбайҙың “ Ҡарлуғас ” , Ғ.Ғ.Әхмәтшиндең “ Тальян гармун ” ( икеһе лә — 1939 ) , М.Ғафуриҙың “ Ҡара йөҙҙәр ” повесы буйынса Ғ.Әмири һәм В.Ғ.Ғәлимовтың шулай уҡ исемле драматик спектакленә ( 1940 ) һ.б. муз. яҙа . “ Почёт Билдәһе ” орден менән бүләкләнгән ( 1955 ) .